**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-784/2015

**1499a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov (tlač 1499)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre ľudské práva a národnostné menšiny ako gestorský výbor k vládnemu návrhu zákona **o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov (tlač 1499)** podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

 Národná rada Slovenskej republiky uznesením č. 1719 z  12. mája 2015 pridelila vládny návrh zákona **o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov (tlač 1499)** na  prerokovanie týmto výborom:

 Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet,

Výboru Národnej rady Slovenskej republiky pre sociálne veci

a

Výboru Národnej rady Slovenskej republiky pre ľudské práva a národnostné menšiny ako gestorskému výboru.

Určila zároveň lehotu na prerokovanie predmetného návrhu zákona v druhom čítaní vo výboroch do 30, resp. 32 dní od jeho prerokovania v prvom čítaní.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

 Vládny návrh zákona o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov (tlač 1499)prerokovali výbory v stanovenej lehote.

Vládny návrh zákona odporúčal **schváliť bez pripomienok** Výbor NR SR pre sociálne veci uznesením z 26. mája 2015 č. 174.

Vládny návrh zákona odporúčali **schváliť s pripomienkami:**

Ústavnoprávny výbor Národnej rady Slovenskej republiky uznesením z 9. júna č. 615,

**Výbor** Národnej rady Slovenskej republiky **pre financie a rozpočet** uznesením z 9. júna 2015 č. 422 a

**Výbor** Národnej rady Slovenskej republiky **pre ľudské práva a národnostné menšiny** uznesením z 10. júna 2015 č. 180.

IV.

Z uznesení výborovNárodnej rady Slovenskej republiky uvedených v III. bode tejto spoločnej správy vyplývajú tieto pozmeňujúce návrhy:

K čl. I

V § 2 ods. 1 sa slovo „dohovormi2)“ nahrádza slovami „zmluvami, ktorými je Slovenská republika viazaná2)“.

Navrhuje sa nahradenie slova dohovor jednotným a právne ustáleným slovným spojením (pojmom) podľa čl. 4 ods. 2 legislatívnych pravidiel tvorby zákonov.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 2 ods. 3 sa za slovo „porušovania“ vkladajú slová „práv dieťaťa“.

Navrhuje sa precizovanie ustanovenia  nadväznosti na spojku alebo.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 4 ods. 1 písm. b) sa slovo „dohovorov2)“ nahrádza slovami „zmlúv, ktorými je Slovenská republika viazaná 2)“.

Navrhuje sa nahradenie slova dohovor jednotným a právne ustáleným slovným spojením (pojmom) podľa čl. 4 ods. 2 legislatívnych pravidiel tvorby zákonov.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 4 ods. 1 písmeno d) znie:

„d) podporuje zvyšovanie povedomia o právach dieťaťa v spoločnosti,“.

Navrhuje sa preformulovať text uznesenia tak, aby právna úprava pôsobnosti komisára zodpovedala jeho postaveniu a zároveň aby mohol v rámci svojej pôsobnosti plniť aj úlohy na podporu verejného porozumenia a informovanosti o právach detí a význame práv v súlade s Parížskymi princípmi a Všeobecným komentárom č. 2 Výboru OSN pre práva dieťaťa.

Ústavnoprávny výbor NR SR

*Gestorský výbor odporúča schváliť*

V § 4 ods. 1 písm. e) sa za slovo „výkone“ vkladajú slová „práv dieťaťa“.

Navrhuje sa precizovanie ustanovenia v nadväznosti na spojku alebo.

Ústavnoprávny výbor NR SR

*Gestorský výbor odporúča schváliť*

V § 4 ods. 2 písm. a) štvrtom bode sa za slovo „porušené“ vkladajú slová „právo dieťaťa“.

Navrhuje sa precizovanie ustanovenia v nadväznosti na spojku alebo.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 4 ods. 2 písm. c) sa slová „medzinárodného dohovoru,6)“ nahrádzajú slovami „medzinárodnej zmluvy, ktorou je Slovenská republika viazaná,6)“.

Navrhuje sa nahradenie slova dohovor jednotným a právne ustáleným slovným spojením (pojmom) podľa čl. 4 ods. 2 legislatívnych pravidiel tvorby zákonov.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 5 druhej vete a v § 11 druhej vete sa na konci pripájajú slová „a návrhy a odporúčania na nápravu zistených nedostatkov“.

 Precizuje sa charakter správy, ktorú predkladá komisár pre deti a komisár pre zdravotne postihnutých NR SR tak, aby správa napĺňala účel, na ktorý boli komisári zriadení. Správa tak nebude mať len charakter konštatácie a vytvorí predpoklady pre realizáciu zistení oboch komisárov.

Výbor NR SR pre ľudské práva a národnostné menšiny

*Gestorský výbor odporúča schváliť*

Doterajší text § 5 sa označuje ako odsek 1 a dopĺňa sa odsekom 2, ktorý znie:

„(2) Ak komisár zistí skutočnosti nasvedčujúce, že porušovanie práv dieťaťa alebo ohrozovanie práv dieťaťa je závažné alebo sa týka väčšieho počtu detí, môže predložiť národnej rade mimoriadnu správu. Súčasťou mimoriadnej správy môže byť aj návrh, aby bola prerokovaná na najbližšej schôdzi národnej rady.“.

Komisár pri závažných zisteniach porušovania alebo ohrozovania práv detí by mal mať nástroj na predloženie zistení národnej rade a to formou mimoriadnej správy obdobne, ako je to v zákone č. 564/2001 Z. z. o verejnom ochrancovi práv.

Výbor NR SR pre ľudské práva a národnostné menšiny

*Gestorský výbor odporúča schváliť*

V § 8 ods. 1 sa slovo „dohovormi8)“ nahrádza slovami „zmluvami, ktorými je Slovenská republika viazaná8)“.

Navrhuje sa nahradenie slova dohovor jednotným a právne ustáleným slovným spojením (pojmom) podľa čl. 4 ods. 2 legislatívnych pravidiel tvorby zákonov.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 8 ods. 3 sa za slovo „porušovania“ vkladajú slová „práv osoby so zdravotným postihnutím“.

Navrhuje sa precizovanie ustanovenia v nadväznosti na spojku alebo.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 10 ods. 1 písm. b) sa slovo „dohovorov8)“ nahrádza slovami „zmlúv, ktorými je Slovenská republika viazaná8)“.

Navrhuje sa nahradenie slova dohovor jednotným a právne ustáleným slovným spojením (pojmom) podľa čl. 4 ods. 2 legislatívnych pravidiel tvorby zákonov.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 10 ods. 1 písmeno d) znie:

„d) podporuje zvyšovanie povedomia o právach osoby so zdravotným postihnutím v spoločnosti,“.

Navrhuje sa preformulovať text ustanovenia tak, aby právna úprava pôsobnosti komisára zodpovedala jeho postaveniu a zároveň aby mohol v rámci svojej pôsobnosti plniť aj úlohy na podporu verejného porozumenia a informovanosti o právach osôb so zdravotným postihnutím detí a význame práv v súlade s Parížskymi princípmi a Dohovorom o právach osôb so zdravotným postihnutím.

Ústavnoprávny výbor NR SR

*Gestorský výbor odporúča schváliť*

V § 10 ods. 1 písm. e) sa za slovo „výkone“ vkladajú slová „práv osoby so zdravotným postihnutím“.

Navrhuje sa precizovanie ustanovenia v nadväznosti na spojku alebo.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 10 ods. 2 písm. a) štvrtom bode sa za slovo „porušené“ vkladajú slová „právo osoby so zdravotným postihnutím“.

Navrhuje sa precizovanie ustanovenia v nadväznosti na spojku alebo.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 10 ods. 2 písm. c) sa slová „medzinárodného dohovoru,9)“ nahrádzajú slovami „medzinárodnej zmluvy, ktorou je Slovenská republika viazaná,9)“.

Navrhuje sa nahradenie slova dohovor jednotným a právne ustáleným slovným spojením (pojmom) podľa čl. 4 ods. 2 legislatívnych pravidiel tvorby zákonov.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

Doterajší text § 11 sa označuje ako odsek 1 a dopĺňa sa odsekom 2, ktorý znie:

„(2) Ak komisár zistí skutočnosti nasvedčujúce, že porušovanie práv osôb so zdravotným postihnutím alebo ohrozovanie práv osôb so zdravotným postihnutím je závažné alebo sa týka väčšieho počtu osôb so zdravotným postihnutím, môže predložiť národnej rade mimoriadnu správu. Súčasťou mimoriadnej správy môže byť aj návrh, aby bola prerokovaná na najbližšej schôdzi národnej rady.“.

Komisár pri závažných zisteniach porušovania alebo ohrozovania práv osôb so zdravotným postihnutím by mal mať nástroj na predloženie zistení národnej rade a to formou mimoriadnej správy obdobne, ako je to v zákone č. 564/2001 Z. z. o verejnom ochrancovi práv.

Výbor NR SR pre ľudské práva a národnostné menšiny

*Gestorský výbor odporúča schváliť*

V § 14 sa na konci pripájajú slová „a úradom komisára sa rozumie Úrad komisára pre deti a Úrad komisára pre osoby so zdravotným postihnutím“.

V tejto súvislosti sa

v § 17 ods. 3 druhej úvodnej vete na konci pripájajú tieto slová: „úlohy štatutárneho orgánu za komisára riaditeľ úradu komisára“ a písmená a) a b) sa vypúšťajú,

v § 20 ods. 3 úvodnej vete na konci pripájajú tieto slová: „pre komisára úrad komisára“ a  písmená a) a b) sa vypúšťajú,

v § 25 ods. 1 a 2 za slovom „Komisár“ vypúšťa čiarka a slová „Úrad komisára pre deti a Úrad komisára pre osoby so zdravotným postihnutím“ sa nahrádzajú slovami „a úrad komisára“ a  v  § 25 ods. 3 sa slová „Úrad komisára pre deti a Úrad komisára pre osoby so zdravotným postihnutím môžu“ nahrádzajú slovami „Úrad komisára môže“,

v § 28 a § 29 ods. 3 slová „Úradu komisára pre deti a Úradu komisára pre osoby so zdravotným postihnutím“ sa nahrádzajú slovami „úradu komisára“,

v § 29 ods. 1 prvej vete za slovom „komisára“ sa vypúšťa čiarka a slová „činnosť Úradu komisára pre deti a činnosť Úradu komisára pre osoby so zdravotným postihnutím“ sa nahrádzajú slovami „a činnosť úradu komisára“,

v § 29 ods. 1 druhej vete sa slová „Úrad komisára pre deti a Úrad komisára pre osoby so zdravotným postihnutím zostavujú“ nahrádzajú slovami „Úrad komisára zostavuje“,

v § 29 ods. 4 slová „Úrad komisára pre deti a Úrad komisára pre osoby so zdravotným postihnutím“ sa nahrádzajú slovami „úrad komisára“.

Úprava sa navrhuje v nadväznosti na jednotné ustanovenie „komisára“ v § 14 pre oboch komisárov, s tým že sa tento prístup rozširuje rovnako aj na oba úrady, čím sa zabezpečí jednotné uplatnenie § 14 pre celú štvrtú časť návrhu zákona.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 19 ods. 5 sa slová „bezodkladne oznámi súd, ktorý toto rozhodnutie vydal, predsedovi národnej rady“ nahrádzajú slovami „bezodkladne oznámi predsedovi národnej rady súd, ktorý toto rozhodnutie vydal“.

Ide o jazykovú úpravu.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 21 ods. 1 sa za slovo „komisára“ vkladajú slová „podľa § 2 ods. 3 a 4 a § 8 ods. 3 a 4“.

Navrhuje sa spresniť okruh osôb odkazom na príslušné ustanovenie zákona.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 21 ods. 3 sa za slovo „obmedzená“ vkladajú slová „na základe rozhodnutia súdu alebo iného oprávneného štátneho orgánu“.

Navrhuje sa  spresnenie ustanovenia.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 21 ods. 4 sa slová „podávateľa podnetu“ nahrádzajú slovami „osoby, ktorá podáva podnet (ďalej len „podávateľ podnetu“)“.

Navrhuje sa spresnenie ustanovenia.

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

V § 21 ods. 9 sa slová „nemôže byť podávateľ podnetu vystavený ohrozeniu z dôvodu podania podnetu“ nahrádzajú slovami „nemôžu byť ohrozené práva a právom chránené záujmy podávateľa podnetu“.

Navrhuje sa spresnenie ustanovenia.

Ústavnoprávny výbor NR SR

*Gestorský výbor odporúča schváliť*

V čl. XIV sa na konci pripája táto veta: „Čl. II stráca účinnosť 1. júla 2016.“.

Doplnenie sa navrhuje vzhľadom na prijatie novej právnej úpravy, ktorá nadobúda účinnosť 1. júla 2016 (3 občiansko-správne kódexy).

Ústavnoprávny výbor NR SR

Výbor NR SR pre financie a rozpočet

Výbor NR SR pre ľudské práva a národnostné menšiny

*Gestorský výbor odporúča schváliť*

 Gestorský výbor odporúča hlasovať o pozmeňujúcich návrhoch 1 až 24 spoločne s odporúčaním schváliť.

V.

 Gestorský výbor na základe stanovísk výborov k vládnemu návrhu zákona **o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov (tlač 1499)**

**odporúča**

Národnej rade Slovenskej republiky predmetný vládny návrh zákona

**schváliť**

v znení schválených pozmeňujúcich návrhov uvedených v tejto spoločnej správe.

 Spoločná správa výborov Národnej rady Slovenskej republiky o prerokovaní vládneho návrhu zákona **o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov (tlač 1499a)** bola schválená uznesením gestorského výboru zo 16 . júna 2015 č.186.

Týmto uznesením výbor zároveň poveril spoločnú spravodajkyňu výborov Luciu Nicholsonovú, aby na schôdzi Národnej rady Slovenskej republiky pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady Slovenskej republiky.

Rudolf Chmel v. r.

predseda Výboru Národnej rady Slovenskej republiky pre ľudské práva a národnostné menšiny

Bratislava 16. júna 2015